|  |  |  |  |  |  |  |  |
| --- | --- | --- | --- | --- | --- | --- | --- |
| Stavka | Vrsta | Patogen | Jed mjere | Količina | Broj tretiranja | Jed cijena | Ukupno |
| 1. | Ukrasno grmlje | Lisne uši, štitaste uši, paučnjaci, pepelnica | kom | 800 | 3 |  |  |
| 2. | Ukrasne živice | Lisne uši, štitaste uši, paučnjaci, pepelnica, lisna buha i muha šiškarica | m' | 5000 | 3 |  |  |
| 3. | Tretiranje stabala (razne vrste) | Lisne uši, mrežasta sjenica, cikade, borov četnjak, pepelnica, | kom | 100 | 3 |  |  |
| 4. | Tretiranje kestena | Kestenov moljac miner, grinje, venuće lista, pepelnica | kom | 100 | 4 |  |  |
| 5 | Folijarna prihrana stabala | Gnojidba preko lista | kom | 200 | 4 |  |  |
| 6 | Endoterapija soliternih stabala | Lisne uši, mrežasta stjenica platane, cikade, kestenov moljac miner | kom | 20 | 1 |  |  |
| 7 | Tretiranje travnatih površina protiv širokolisnih korova | Razne vrste širokolisnih korova u travnjacima (Plantago, Malva, Bellis,Trifolium,Taraxacum) | m2 | 5000 | 1 |  |  |
| 8 | Tretiranje staza protiv korova prije i nakon nicanja | Razne vrste širokolisnih i uskolisnih korova | m2 | 5000 | 2 |  |  |
| 9 | Tretiranje samoniklih korova totalnim herbicidima na stazama | Razne vrste širokolisnih i uskolisnih korova | m2 | 5000 | 1 |  |  |
| 10 | Tretiranje samoniklih drvenastih vrsta totalnim herbicidima na strmim terenima |  | m2 | 5000 | 1 |  |  |
| 11 | Tretiranje samoniklih drvenastih vrsta totalnim herbicidima |  | m2 | 5000 | 1 |  |  |
| 12 | Tretiranje svježih panjeva nakon sječe nepoželjne vegetacije arboricidima |  | kom | 400 | 1 |  |  |
| 13 | Tretiranje jame i supstrata prilikom sadnje ukrasnih stablašica antagonistima biljnih patogena uzročnika začepljenja provodnih sustava i gljiva truležnica |  | kom | 100 | 1 |  |  |
| 14 | Zaštita palmi protiv štetnika, koristiti metode biološkog suzbijanja štetnika | Palmin drvotoč, palmin moljac | kom | 16 | 4 |  |  |
| 15 | Kemijsko uništavanje stablašica pajasena - *Ailanthus altissima* (Mill.) Swingle, invazivne drvenaste korovske vrste na javnim zelenim površinama. Radovi uključuju pregled površina, mapiranje u digitalnom obliku uočenih jedinki te njihovo kemijsko uništavanje. Fizičko uklanjanje posušenih stablašica nije obuhvaćeno ovom stavkom. |  | kom | 100 | 1 |  |  |
| 16 | Redoviti monitoring zdravstvenog stanja ukrasnog bilja tijekom godine |  | Stavke 1-15 | 1 | 10 |  |  |

Napomena: obzirom na vremenske uvjete i biologiju štetnika i bolesti moguća su odstupanja od gore navedenog broja tretiranja pa će isto biti izvedeno u skladu s pravilima struke. Usluge pod stavkom 16. obavlja stručna osoba Izvoditelja (dipl. ing. agronomije ili dipl. ing. šumarstva) i obavezno sastavlja pisano izvješće o obavljenom pregledu s preporukama za daljnje postupanje.

**DINAMIKA USLUGA NA ZAŠTITI UKRASNOG BILJA SEZONA 2025.-2026. godina:**

**(terminski plan je orijentacioni ovisno o vremenskim uvjetima i pojavi bolesti i štetnika)**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **R. br.** | **siječanj** | **veljača** | **ožujak** | **travanj** | **svibanj** | **lipanj** | **srpanj** | **kolovoz** | **rujan** | **listopad** | **studeni** | **prosinac** |
| 1. |  | Zimsko tretiranje |  |  | II tret. | III tret. |  | IV tret. | IV tret. |  |  |  |
| 2. |  | Zimsko tretiranje |  |  | II tret. | III tret. |  | IV tret. | IV tret. |  |  |  |
| 3. |  |  |  |  | I tret. | II tret. | III tret. |  | IV tret. |  |  |  |
| 4. |  |  |  |  | I tret. | II tret. | III tret. | IV tret. |  |  |  |  |
| 5. |  |  |  |  | I tret. | II tret. | III tret. | IV tret. |  |  |  |  |
| 6. |  |  |  | I tret. | I tret. |  |  |  |  |  |  |  |
| 7. |  |  |  | I tret. | I tret. |  | opcija | II tret. | II tret. |  |  |  |
| 8. |  |  | I tret. | I tret. |  |  |  | II tret. | II tret. |  |  |  |
| 9. |  |  |  |  | I tret. |  |  |  | II tret. |  |  |  |
| 10. |  |  |  |  | I tret. |  |  |  | II tret. |  |  |  |
| 11. |  |  |  | Po pozivu | Po pozivu | Po pozivu | Po pozivu | Po pozivu | Po pozivu |  |  |  |
| 12. |  |  |  | I tret. | II tret. |  |  |  |  |  |  |  |
| 13. |  | Po pozivu | Po pozivu |  |  |  |  |  |  | Po pozivu | Po pozivu |  |
| 14. |  |  |  | I tret. | II tret. | III tret. | IV tret. |  |  |  |  |  |
| 15. |  |  |  | I tret. | II tret. |  |  |  | III tret. | IV tret. |  |  |
| 16. |  |  | I pregled | II pregled | III pregled | IV i V pregled | VI pregled | VII pregled | VIII pregled | IX pregled |  | X pregled |

**Napomene:**

-usluge koje su predmet natječaja Izvoditelj je dužan obaviti promptno, po pozivu naručitelja, najkasnije u roku 3 dana ovisno o vremenskim uvjetima, radi smislenosti provedene mjere kao i optimalnog uklapanja s ostalim radovima na gradilištu.

**UVJETI TEHNIČKE I STRUČNE SPOSOBNOSTI ponuditelja, te dokumenti kojima dokazuju sposobnost;**

Naručitelj je za izvršenje ugovora odredio sljedeće uvjete tehničke i stručne sposobnosti ponuditelja:

Potvrde (certifikati) o sukladnosti s hrvatskim normama kojima su prihvaćene europske norme ISO 9001 (za osiguranje kvalitete), ISO 14001 ( za upravljanje okolišem), ISO 18001 (za upravljanje zdravljem i sigurnošću radnika), EN 16636 (zahtjevi i kompetencije za usluge suzbijanja štetnika), izdane od neovisnih tijela. Javni naručitelj uvažiti će jednakovrijedne potvrde (certifikate) izdane od nadležnih tijela za potvrđivanje.

Izjava gospodarskog subjekta o obrazovnim i stručnim kvalifikacijama pružatelja usluga i osoba njegova voditeljskog kadra iz koje je vidljivo da ponuditelj ima u stalnom radnom odnosu minimalno 2 dipl. inženjera ili inženjera agronomske (smjer zaštite bilja) ili šumarske struke te 6 (šest) poljoprivrednih tehničara. Radi specifičnosti posla u kojem se mjere suzbijanja štetnika bilja i stabala provode u urbanoj sredini, naručitelj smatra opravdanim da timovima djelatnika rukovode inženjeri agronomske ili šumarske struke, a obzirom na mogućnost brzog širenja bolesti Izvođač radova mora raspolagati s barem dvije ekipe istovremeno (veličina područja na kojem se provodi tretiranje).

Za sve navedene djelatnike je potrebno dostaviti presliku diplome, svjedodžbe ili drugog službenog dokumenta kojim se nedvojbeno dokazuje da pojedini stručnjak posjeduje traženi stupanj obrazovanja.

Sukladno odredbama Zakona o održivoj uporabi pesticida (NN 14/14), Pravilnika o uspostavi akcijskog okvira za postizanje održive uporabe pesticida (NN 142/12), te Zakona o kemikalijama (NN 18/13), za sve tražene djelatnike je potrebno dostaviti i Potvrdu o položenom ispitu o izobrazbi za savjetnike (minimalno za 1 odgovornu osobu), Potvrde o položenom ispitu o izobrazbi za profesionalne korisnike (minimalno 6 x izvršioci), Potvrde o osposobljenosti za rad sa opasnim kemikalijama izdanu od Hrvatskog zavoda za toksikologiju i antidoping (HZTA) te Potvrde o osposobljenosti za rad na siguran način i zaštitu od požara.

Za stručnjake koji su zaposlenici drugog gospodarskog subjekta, ponuditelj prilaže i dokument (izjavu drugog gospodarskog subjekta, ugovor ili sporazum između njega i drugog gospodarskog subjekta) kojim drugi gospodarski subjekt potvrđuje da će ponuditelju staviti na raspolaganje stručnjake nužne za izvršenje ovog ugovora. Dokument treba potpisati osoba ovlaštena za zastupanje gospodarskog subjekta čiji je zaposlenik predloženi stručnjak.

Napomena: Jednoj fizičkoj osobi dozvoljeno je obavljanje samo jedne od navedenih funkcija.

Izjava gospodarskog subjekta potpisana i ovjerena od ovlaštene osobe za zastupanje o tehničkoj opremljenosti iz koje je razvidno da gospodarski subjekt raspolaže sljedećom opremom: 2 kom raspršivača herbicida kapaciteta 500-1000 l, 2 kom kamiona za prijevoz uređaja, 1 kom uređaj za endoterapiju, 1 kom samohodni raspršivač herbicida velikog kapaciteta cca 2000 l.

Sukladno odredbama Zakona o održivoj uporabi pesticida (NN 14/14) i Pravilnika o uspostavi akcijskog okvira za postizanje održive uporabe pesticida (NN 142/12), za gore navedene uređaje/opremu gospodarski subjekt mora dostaviti Potvrde o obavljenom pregledu uređaja za primjenu pesticida.

Obzirom na vegetacijski ciklus bilja, optimalne rokove izvedbe te činjenice da se usluga iz predmeta nabave provodi na urbanim lokacijama na području Grada Pule ponuditelj mora dokazati da raspolaže gore navedenom opremom. Ponuditelj time dokazuje da predmetnu uslugu može provesti u optimalnim rokovima i uz minimalnu smetnju.

Gospodarski subjekt može se osloniti na sposobnost drugih subjekata u kojem slučaju mora dokazati da će imati na raspolaganju zahtijevanu opremu (prihvaćanjem obveze tog subjekata da će opremu staviti na raspolaganje gospodarskom subjektu). Pod istim uvjetima, zajednica ponuditelja može se osloniti na sposobnost članova zajednice ponuditelja ili drugih subjekata.